
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 76






        din 29 mai 2013

privind organizarea evenimentului Zilele Culturii Germane 2013

Consiliul local al Municipiului Sighişoara, întrunit în şedinţă ordinară; 

Luând act de Proiectul de hotărâre şi Referatul de aprobare al Primarului municipiului, în calitate de iniţiator, înregistrat cu nr. 10277/III/09.05.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215 din 2001, legea administraţiei publice locale, republicată, cu modificările şi completările ulterioare;

Având în vedere adresa nr. 52/8.04.2013 a Forumului Democrat al Germanilor din România – Filiala Sighişoara, înregistrată la Municipiul Sighişoara sub nr. 9010/17.04.2013, prin care se solicită organizarea în parteneriat cu Municipiul Sighişoara a evenimentului Zilele Culturii Germane 2013, în perioada 6-9 iunie 2013; 

Ţinând cont de prevederile art. 124 din Legea nr. 215/2001, legea administraţiei publice locale, republicată, cu modificările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;
Văzând Raportul de specialitate nr. 10278/III/09.05.2013 al Serviciului Relaţii Publice, prin care se propune organizarea în parteneriat cu Forumul Democrat al Germanilor din România – Filiala Sighişoara a evenimentului Zilele Culturii Germane 2013, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, republicată, cu completările şi modificările ulterioare,







H O T Ă R Ă Ş T E:

Art.1. Se aprobă desfăşurarea în parteneriat cu Forumul Democrat al Germanilor din România - Filiala Sighişoara a evenimentului Zilele Culturii Germane, în perioada 6-9 iunie 2013.

Art.2. Se aprobă transmiterea în folosinţă cu titlu gratuit a Sălii Festive a Primăriei către Forumul Democrat al Germanilor din România - Filiala Sighişoara, pe perioada desfăşurării evenimentului Zilele Culturii Germane 2013. 

 Art.3. Se aprobă încheierea Acordului de parteneriat cu Forumul Democrat al Germanilor din România - Filiala Sighişoara, conform Anexei care face parte integrantă din prezenta.

Art.4. Se împuterniceşte Primarul Municipiului, domnul Ioan-Dorin Dăneşan, cu semnarea Acordului de parteneriat prevăzut la art.3.
Art.5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara şi Serviciul Relaţii Publice.

Art.6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul relaţii publice ;

1 ex. Biroul logistic şi aprovizionare tehnico-materială ;

1 ex. Forumul Democrat German-Filiala Sighişoara
9 ex. AF/FM

